Ved du noget, så kontakt os. Sms/mms til 1224 (alm. takst), eller send mail til 1224@eb.dk.

'Ingen smalle steder! Den raskmeldte del af familien er udskrevet, men indlogeret på patienthotellet?! Børnene går imens på en skole på Østerbro, for adspredelse. Regningen sendes til de danske skatteborgere'.

Sådan raser Gitte Nelander, byrådsmedlem for Dansk Folkeparti og kandidat til kommunalvalget i Region Sjælland, på Facebook over indkvarteringen af en congolesisk familie på patienthotellet på Rigshospitalet.

Familien, som er bosat i Haslev, har de seneste uger gennemlevet et mareridt, efter at 11 ud af 12 familiemedlemmer blev indlagt med alvorlige symptomer på forgiftning.

To børn mistede livet på Rigshospitalet - ifølge myndighederne tilsyneladende som følge af en forgiftning.

To andre børn er blevet levertransplanteret, mens den øvrige familie atter er udskrevet efter behandling.

Sydsjællands- og Lolland-Falsters Politi har plomberet hoveddøren til flygtningefamiliens hjem i Haslev

Kommunen betaler

Indtil børnene er kommet sig har Faxe Kommune vagt at betale for, at den ikke-indlagte familie kan bo på Rigshospitalets Patienthospital. Det oplyser kommunen til Ekstra Bladet.

Derudover har kommunen stillet to pædagoger til rådighed for at aflaste forældrene til de indlagte børn.

- Vi støtter alt det, vi kan, i en dybt ulykkelig situation, lyder det fra kommunen.

Det mener Githa Nelander dog ikke er en holdbar løsning:

- Jeg synes, det virker voldsomt, at man indlogerer alle 11. Det synes jeg virker rigtig rigtig voldsomt, fortæller Githa Nelander til Radio24Syv.

Artiklen fortsætter under billedet...

Githa Nelander mener ikke, at en congolesisk flygtningefamilie skal have lov til at bo på Foto: Jakob Nordmann

Githa Nelander har ikke lyst til at uddybe sine synspunkter overfor Ekstra Bladet mandag aften.

- Det udtaler jeg mig ikke mere om, end det jeg har gjort på 24Syv, for det er blevet forvrænget.

- Synes du, det er i orden, at familien er på patienthospitalet eller ej?

- Det vil jeg slet ikke udtale mig om.

- Hvis dine børn var blevet levertransplanteret, ville du så ikke gerne opholde dig i nærheden af dem?

- Du kan høre mine svar på Radio24Syv, siger Githa Nelander, som indvilliger i at besvare Ekstra Bladets spørgsmål til hendes kritik af den congolesiske families ophold på patienthospitalet tirsdag.

Den aftale har hun dog ikke levet op endnu. Nelander besvarer ikke Ekstra Bladets opkald.

Artiklen fortsætter under billedet...

Faren i familien har fortalt til Politiken og TV2 Øst, at de ikke har plukket svampe i naturen, men lavet en sammenkogt ret bestående af champignoner købt i Netto og squash købt i Meny. Foto: Per Rasmussen

Stor familie - rigtig mange penge

Til Radio24Syv forklarer hun, hvorfor hun mener, at indlogeringen på patienthotellet er forkert:

- Det er rigtig dyrt for kommunerne at have dem indlagt. Det gælder både ældre borgere og alle andre, som må udskrives og mange gange, uden at de er helt raske, og så synes jeg, at det er en forskelsbehandling, at man her ser igennem fingrene med den hurtige udskrivning.

- Det handler lidt om, hvor regningen ender henne. Så længe de er på hospitalet, er det regionen, der betaler, og sender regningen videre til skatteborgere i kommunen.

Det er også faldet Githa Nelander for brystet, at omkring 30 personer efter forgiftningen protesterede mod det danske sundhedsvæsen i Haslevs gader - det sker efter, at familien overfor Politiken og TV2 Øst har givet udtryk for, at de ikke blev taget alvorligt, da de henvendte sig med deres symptomer.

- Der er ikke nogen, der er dømt for noget som helst endnu, og man kan heller ikke dømme sundhedsvæsnet endnu, om de har gjort det rigtige eller forkerte.

Artiklen fortsætter under billedet...

Ifølge Danmarks førende ekspert i forgiftninger, overlæge på Giftlinjen, Niels Ebbehøj, er opklaringen af mysteriet om, hvad der har gjort en congolesisk familie, meget vanskelig.

- Jeg er ked af, at folkedomstolen i form af Facebook går ind og dømmer på forhånd. På de sociale medier bliver man dømt på forhånd. Hvad enten det er den ene eller den anden, siger Githa Nelander til Ekstra Bladet.

Artiklen fortsætter under billedet...

Blomster- og lyshav foran den bygning, der huser en flygtningefamilie fra Congo i Haslev, som har mistet to børn. Foto: Per Rasmussen

Synd for lægerne

- Hvordan har du det med, at det her er sket - de fleste kalder det en tragedie?

- Det er det da absolut. Det er da klart. Det er ikke det, jeg anfægter overhovedet. Det, jeg anfægter er, at vores sundhedssystem er i knæ økonomisk. Det anfægter jeg.

- Styrelsen for Patientsikkerhed er gået ind i sagen for at slå fast, om der er sket nogle fejl. Det har du vel ikke noget imod?

- Jeg synes, det er synd, hvis der er nogle læger, der går rundt og tænker: 'Hvad kunne vi have opdaget, som vi ikke opdagede, og hvorfor opdagede vi det ikke'. Det skal undersøges for begge parter. Det er man da nødt til, når der er sket selvfølgelig. Også så det kan forebygges en anden gang.

Githa Nelanders Facebook-opslag om indkvarteringen af flygtningefamilien er tilsyneladende blevet fjernet.

Artiklen fortsætter under billedet...

Ekstra Bladet 27. oktober 2017

Grafikken er fjernet på grund af opdateringer på sitet.